Københavns Roklub

Københavns Roklub stiftes 20. oktober 1866 som Handels- og kontoristforeningens Roklub men skiftede i 1880 navn til det nuværende Københavns Roklub. Klubben blev stiftet som den anden roklub i Danmark, en lille måned efter Danmarks ældste roklub, Roforeningen KVIK.

Københavns Roklubs første bådehus lå på Appelbys Plads på Christianshavn, lidt syd for den nuværende Langebro. I 1884 indvies et nyt bådehus i Tømmergraven, der hvor Politigården i dag ligger. Det første bådehus på Sjællandssiden indvies 1902. Klubbens nuværende bådehus, beliggende tæt på Fisketorvet Shopping Center, på Vesterbro i København, indvies i 1941 i forbindelse med klubbens 75-års jubilæum og klubbens robassin bygges i 1950.

I 1891 stiftes Københavns Roklubs atletikforening, der dog hurtigt nedlægges da flere af klubbens medlemmer stifter Københavns Fodsports Forening der senere bliver til Københavns Idræts Forening.

Da Dansk Idræts-Forbund stiftes i 1896 bliver Eugen Schmidt fra Københavns Roklub DIF's første formand. I 1896 deltog Schmidt som en af tre danske aktive ved OL i Athen. Han deltog på 100 meter, hvor han blev slået ud i de indledende heat samt i riffelskydning over 200 meter, hvor det blev til en 12. plads.

I OL-1900 i Paris blev Schmidt olympisk mester i tovtrækning med et hold bestående af tre danskere og tre svenskere , men det var ikke meningen at han skulle have deltaget, da han var i Paris som leder af det danske OL-hold. I OL-1912 i Stockholm var han leder for de danske roere.
 
Københavns Roklub var i over 100 år en klub kun for mænd men efter nogle års diskussioner besluttes det på generalforsamlingen i 1975 at kvinder skal have adgang til optagelse i klubben.

OL-deltagelser  
Københavns Roklub har haft 43 deltagere med til de Olympiske Lege
{|
|valign="top"|
 1896 Athen 
 Eugen Stahl Schmidt deltog på 100 meter og riffelskydning

 1900 Paris 
 Eugen Stahl Schmidt  i tovtrækning 

 1906 Athen 
 Toer med styrmand nummer 4
Hannibal Østergaard og Henning Rasmussen
 Firer med styrmand nummer 4
Hannibal Østergaard og Henning Rasmussen

 1912 Stockholm 
 Firer med styrmand udrigger slået ud i indledende heat:
Hans Jørgensen, Knud Gøtke, Johan Praem, Theodor Eyrich og Silva Smedberg

 1920 Antwerpen 
 Single sculler slået ud i indledende heat:
Theodor Eyrich

 1928 Amsterdam 
 Otter med styrmand slået ud i indledende heat:
Svend Aage Grønvold, Georg Sjøht, Bernhardt Møller Sørensen, Sigfred Sørensen, Ernst Friborg Jensen, Carl Schmidt, Willy Sørensen, Knud Olsen og Harry Gregersen  

|valign="top"|
 1936 Berlin 
 Otter med styrmand slået ud i indledende heat:
Remond Larsen, Olaf Klitgaard Poulsen, Poul Byrge Poulsen, Keld Karise, Bjørner Drøger, Carl Berner, Knud Olsen, Emil Boje Jensen og Harry Gregersen
 Firer med styrmand nummer 6:
Hans Mikkelsen, Gunnar Ibsen Sørensen, Flemming Jensen, Svend Aage Holm Sørensen og  Aage Jensen
 Firer uden styrmand nummer 6:
Knud Olsen, Keld Karise, Bjørner Drøger og Emil Boje Jensen
 Toer med styrmand nummer 4:
Remond Larsen, Carl Berner og Aage Jensen

 1952 Helsingfors 
 Toer uden styrmand slået ud i indledende heat
Palle Tillisch og Bent Jensen 

 1960 Rom 
 Double sculler slået ud i indledende heat:
Poul Mortensen og Jannik Madum Andersen 
 Firer uden styrmand slået ud i indledende heat:
Hugo Christiansen, Mogens Jensen, Børge Kaas Andersen og Ole Kassow

 1968 Mexico city 
 Firer uden styrmand nummer 10:
Gunner Nielsen, John Erik Jensen, Johnny Algreen Petersen, Mogens Pedersen

 2008 Peking 
 Letvægts double sculler nummer 7:
Katrin Olsen

 2021 Tokyo 
 Double sculler nummer 3:
Frederic Vystavel

Kilder 
Københavns Roklub – KR's historie 
 

Roklubber i Danmark
Etableret i 1866
Roklub